*VEGA og Smash!Bang!Pow! præsenterer:*

**Luftig pop og skæv poesi forenes i Frankie Cosmos’ underspillede fragmenter**

*Frankie Cosmos deler generøst ud af sine low-key indiepop-perler i Lille VEGA den 7. april.*

For nogle år siden skrev Greta Kline en 47 sekunder lang ode til brownies fra mærket Little Debbie og lagde det op på Bandcamp under navnet Frankie Cosmos. Nummeret var bare et i række af små popeksperimenter, som Kline har udgivet på over 40 ep’er og album under forskellige navne.  
  
Kort efter udkom det reelle debutalbum *Zentropy* (2014) med 10 sange og en spilletid på under 20 minutter. Siden har den 24-årige New York-sangerinde spyttet sine små fragmenter af low-key indiepop ud på tre album og senest på albummet *Vessel.*

De fleste af Greta Klines sange er knap to minutters lange med overraskende poetiske fortællinger om de mindste ting i livet. Det kan virke som skitser, fragmenter og endda konceptkunst. 

Pitchfork har også med rette beskrevet Klines talent således: *”Kline makes things as banal as a dying phone feel profound. Her language remains a singular mix of pure love and self-loathing, like a romantic e.e. cummings bot amid a stream of raw protected tweets.”*

**Fakta om koncerten:**

Frankie Cosmos (US)

Søndag d. 7. April kl. 21.00

Lille VEGA, Enghavevej 40, 1674 København V

Billetpris 170 kr. + gebyr

Billetsalget starter onsdag d. 12. december kl. 11 via vega.dk og Ticketmaster.